《晚春》
清代·张佩纶

市尘知避俗，兀坐玩春深。火烬茶香细，书横竹个阴。

惜花生佛意，听雨养诗心。傲吏非真寂，虚空喜足音。

作者简介：（1848—1903）直隶丰润人，字幼樵，一字绳庵，又字篑斋。同治十年进士，擢侍讲。光绪间官侍讲学士，署左都副御史。以纠弹大臣名著一时。中法战争期间会办福建军务，马尾之役，以戒备不严，舰队、船厂被毁，乃逃避乡间。褫职戍边。后释还，入李鸿章幕。佐办庚子议和。旋称疾不出。有《涧于集》、《涧于日记》。